L-Awstralja rnexxielha tirreġistra rekord bl-inqas każijiet ta' Covid-19 fi tlett xhur, fejn irrapportat biss 18-il każ ġdid. Fl-istat ta' Victoria li kien meqjus bħala l-epiċentru għall-virus irreġistra biss 14-il każ ġdid. New South Wales u Queensland irreġistraw biss żewġ każijiet kull wieħed. Il-Premier ta' Victoria Daniel Andrews qal li dawn il-figuri qed jagħtu kuraġġ lill-istat li jmexxi u lill-Awstraljani kollha. Victoria li kellha tlett kwarti tal-każijiet mill-Awstralja kollha rreġistrat kważi 900 mewt u ilha minn lockdown sa mill-bidu ta' Lulju.